**ტენდერი ინვენტარის შესყიდვაზე**

შპს ბიზნესისა და ტექნოლოგიების უნივერსიტეტი “კოდინგის სკოლა 1500 ქალისთვის“ პროექტის ფარგლებში და USAID-ის „დამსაქმებლები პროფესიული განათლებისთვის“ პროგრამის  **მხარდაჭერით** აცხადებს ღია ტენდერს ინვენტარის (საოფისე მაგიდა და სკამი) შესყიდვაზე და იწვევს ტენდერში მონაწილეობის მისაღებად ყველა დაინტერესებულ პირს.

ძირითადი მოთხოვნები: ყველა დაინტერესებული მხარე, რომელიც აპირებს მონაწილეობის მიღებას წინამდებარე ტენდერში, უნდა აკმაყოფილებდეს შემდეგ პირობებს:

* ინვენტარით ვაჭრობის გამოცდილება ბოლო 2 წლის განმავლობაში;
* ბოლო 2 წლის განმავლობაში განხორციელებული უნდა ჰქონდეს არანაკლებ  ერთი მსგავსი მასშტაბის კონტრაქტი.

სხვა მოთხოვნები:

* სატენდერო წინადადების ფასი წარმოდგენილი უნდა იქნას  დანართ #1-ის შევსების გზით დღგ-ს გარეშე (პროექტი სარგებლობს საგადასახადო შეღავათით). ის  ხარჯი, რომელიც სატენდერო წინადადების ფასში არ იქნება გათვალისწინებული, არ დაექვემდებარება ანაზღაურებას.
* შემოთავაზებული ინვენტარი უნდა აკმაყოფილებდეს დანართ #1-ში  მითითებულ მახასიათებლებს (სპეციფიკაციები).

შესყიდვის სავარაუდო ღირებულება:

კონტრაქტის პირობები და ანაზღაურება:

* კონტრაქტის ფარგლებში გამარჯვებულმა კომპანიამ უნდა  უზრუნველყოს აღნიშნული ინვენტარის მოწოდება 2023 წლის მარტის თვეში.
* კომპანიებს შეუძლიათ შემოგვთავაზონ ის რაოდენობა, რის მოწოდებასაც შეძლებენ აღნიშნული დროის ინტერვალში (შემოთავაზებულ ინვენტარში იდენტური კომპლექტაციის ინვენტარი უნდა იყოს 10-ის ჯერადი (ანუ 10, 20, 30, 40 და ა.შ. ერთნაირი მაგიდა/სკამი).
* კონტრაქტით გათვალისწინებული თანხის სრული ანაზღაურება მოხდება ინვენტარის მიწოდებიდან და დამკვეთსა და კონტრაქტორს შორის მიღება-ჩაბარების აქტის გაფორმებიდან 7 სამუშაო დღის ვადაში,  უნაღდო ანგარიშსწორებით ეროვნულ ვალუტაში.
* ანაზღაურება მოხდება საქართველოს ეროვნულ ვალუტაში, საქართველოს ბანკის მიერ დადგენილი გაცვლითი კურსის შესაბამისად.
* გამარჯვებულმა კომპანიამ უნდა გაითვალისწინოს, რომ წინამდებარე ტენდერის საფუძველზე შემოთავაზებული ინვენტარი 2023 წლის მარტის თვეში სრულად უნდა იმყოფებოდეს საქართველოს ტერიტორიაზე.

შერჩევის კრიტერიუმები:

* შემოთავაზებების განხილვის პროცესში უპირატესობა მიენიჭება იმ სატენდერო წინადადებას, რომელიც  დააკმაყოფილებს ყველა ზემოთ აღნიშნულ მოთხოვნას და წარმოადგენს კონკურენტულ ფასს.
* არასრულად წარმოდგენილი სატენდერო წინადადება არ განიხილება.

პროცედურა: წინამდებარე კონკურსში მონაწილეობის მისაღებად, ყველა დაინტერესებული მხარე ვალდებულია წარმოადგინოს შემდეგი სატენდერო დოკუმენტაცია:

* განცხადების ფორმა (იხილეთ ნიმუში);
* დანართი# 1 (ფასთა კვოტირების ფორმა; გაითვალისწინეთ, რომ ფასები წარმოდგენილი უნდა იყოს ლარის ეროვნულ ვალუტაში, დღგ-ს გარეშე).
* ამონაწერი სამეწარმეო რეესტრიდან, რომელიც გაცემული უნდა იყოს წინამდებარე ტენდერის გამოქვეყნების შემდეგ;
* ცნობა, რომ მის მიმართ არ ხორციელდება რეორგანიზაცია ან ლიკვიდაცია.

სატენდერო წინადადება ყველა ზემოთ ხსენებულ დოკუმენტაციასთან ერთად უნდა გამოიგზავნოს 2022 წლის 20 დეკემბრამდე შემდეგ ელ. მისამართზე: **info@btu.edu.ge** - სათაურით **ტენდერი\_ინვენტარი\_Coding School for 1500 Women.**